**,,LUNA PLANTARII ARBORILOR''**

**15 MARTIE-15 APRILIE**

**2024**

**Luna Plantării Arborilor reprezintă unul din cele mai importante evenimente silvice si ecologice din țara noastră, această sarbatoare avand inceputurile incă din anul 1872 in S.U.A., ca o consecintă fireasca a accentuarii despăduririlor.**

**In Romania, prima dată a fost organizată in anul 1902 de catre Spiru Haret, ministru al Cultelor si Instructiei Publice, sub denumirea ,,Sarbătoarea sădirii arborelui’’.**

**Denumirea actuală de ,,Luna plantării arborilor”- este legiferată prin Codul Silvic (Legea nr. 46/2008).**

**Prin ,,Declaratia de la Paris’’, ocazionată de cel de-al X-lea Congres Forestier Mondial din 1991, s-a conturat conceptul de dezvoltare durabilă a pădurilor. Acest concept de dezvoltare durabilă a padurilor urmăreste, in principal, ca activitatea de exploatare forestieră a pădurilor sa se realizeze astfel incat taierea arborilor sa se facă planificat, in relatie directă cu măsurile de refacere a pădurii si a functiilor sale.**

**Regenerarea pădurilor, conservarea si protectia acestora, in scopul dezvoltării lor durabile, constituie una din activitătile principale ale silvicultorilor din judetul nostru.**

**Actiunile silvice care se desfasoară in această perioadă de catre Directia Silvica Teleorman, au ca obiectiv principal constientizarea populatiei despre necesitatea asigurării integritătii si dezvoltării padurilor, impădurirea terenurilor forestiere goale, igienizarea lizierelor si a traseelor drumurilor ce strabat fondul forestier, cu participarea tineretului si in special a elevilor.**

**Programul de regenerare a pădurilor pentru anul 2024, la nivelul directiei silvice, a fost analizat şi aprobat de catre R.N.P.-ROMSILVA si prevede executarea lucrărilor de regenerare a pădurilor pe suprafaţa totală de 178 ha, din care:**

**- 110 ha regenerări naturale - respectiv 62% din program,**

**- 68 ha regenerari artificiale - respectiv 38% din program.**

**La fundamentarea programului de impăduriri, s-a avut în vedere următoarele:**

**- regenerarea tuturor suprafeţelor de pe care s-a recoltat masa lemnoasă, urmare aplicării taierilor de produse principale, acordandu-se prioritate suprafetelor din clasa de regenerare ce trebuie regenerate in termen de cel mult doua sezoane de vegetatie de la tăierea unică sau definitivă, conform prevederilor art. 30, alin.1, din Legea 46/2008 - Codul silvic;**

**- împădurirea terenurilor fără vegetaţie forestieră, care potrivit amenajamentelor silvice, au ca folosinţa producerea de masă lemnoasa;**

**În această primăvara in program, au fost prevazute si realizate 27 ha regenerari naturale situate pe raza Ocolului Silvic Turnu Magurele si 5 ha regenerari artificiale din care pe raza Ocolului silvic Slavesti 1.0 ha si Ocolului silvic Turnu Măgurele 4.0 ha.**

**Suprafața de 63 ha ce reprezinta regenerări artificiale, va fi impădurită in toamna anului 2024 deoarece aceste suprafete necesita lucrari de pregătire a terenului si a solului la Ocoalele Silvice: Alexandria (20 ha) si Tr. Magurele (30 ha) .**

**Concomitent cu lucrările de instalare a noilor regenerări mai sus menţionate, in cursul anului continuăm si consolidarea plantaţiilor existente, prin efectuarea lucrărilor de completări şi refaceri pe suprafata totală de 164 ha (87 ha completări și 77 ha refaceri), plantatii ce au fost afectate in principal de seceta excesivă si prelungită din vara si toamna anului 2023.**

**In aceasta primavara, au fost prevazute lucrari de completări și refaceri pe suprafața totală de 85 ha,** d**in care:**

**-completări = 43 ha - (la O.S. Alexandria = 33 ha si O.S. Turnu Măgurele = 10 ha),**

**-refaceri = 42 ha – (la O.S. Alexandria = 32 ha so OS Turnu Măgurele = 10 ha)**

**Lucrarile de impădurire, precedate de o serie de alte activităti (recoltarea semintelor, munca din pepiniere etc.) urmate de grija constantă pentru reusita plantatiilor si ingrijirea arboretelor tinere, sunt grupate traditional, in sintagma ,,*campanie de impaduriri’’*. Munca silvicultorului, desfasurată in general in tăcere si discretie, este permanentă si implică, pe langă profesionalism si disciplină, multă dăruire atentie si de ce nu, iubire pentru tot ce inseamnă arbore si pădure.**

**În vederea realizării lucrărilor de regenerare a pădurilor prevazute pentru anul 2024, la nivelul direcţiei silvice şi ocoalelor silvice, au fost luate din timp următoarele măsuri:**

**- inca din cursul lunii decembrie 2023, au fost întocmite de catre responsabilii cu activitatea de regenerarea padurilor din cadrul celor 4 ocoalele silvice, devizele de execuţie la cultura si refacerea padurilor, documentaţiile respective fiind verificate si avizate de catre Comitetul Director al Direcţiei Silvice Teleorman.**

**- tot in aceeasi perioadă au fost pregătite pentru licitatie, documentaţiile şi caietele de sarcini pentru anul 2024, la lucrările de: impaduriri, completări, refaceri si intretinerea plantatiilor, lucrari de ajutorarea regenerarii naturale, pregătirea integrala a terenului si a solului precum și lucrari pentru întreţinerea mecanizată a plantatiilor de plop si salcie din zona de luncă a Dunarii.**

**La aceasta data licitatiile sunt in curs de finalizare (fiind verificata oferta tehnica) urmând ca lucrarile ofertate sa fie adjudecate de catre firme de prestari servicii atestate si autorizate conform Ordinului M.M.A.P. nr. 1763/ 2015 ( Regulamentul privind atestarea persoanelor juridice care realizeaza lucrari de regenerare si intretinere a semintisurilor si plantatiilor, lucrari de ingrijire a arboretelor).**

**Efortul financiar necesar pentru execuţia lucrărilor de regenerare a pădurilor în cursul anului 2024 va fi de 8 884 039 lei, conform devizelor aprobate și constau în lucrări de :**

**-impaduriri integale, refacerea plantatiilor calamitate, completări si intretinerea plantatiilor cu valoarea de 3 173 510 lei;**

**-pregatirea integrala a terenului și a solului - 50 ha, cu valoarea de 542880 lei;**

**-ajutorarea regenerarii naturale = 1164 ha cu valoarea de 5 167 649 lei;**

**Fondurile sunt asigurate în totalitate din fondul de conservare şi regenerare a pădurilor constituit la nivelul Regiei Nationale a Pădurilor - ROMSILVA.**

**Puieţii forestieri necesari împăduririlor, vor fi asiguraţi in cea mai mare parte din producţia proprie.**

**In acest sens, la nivelul D.S. Teleorman producem anual aproximativ 500 mii buc. de puieţi apţi de plantat, într-o gama diversificată de puieţi de foioase, începând de la specii principale de bază ( stejar, cer, plop, salcie salcâm) la specii de amestec, ajutor și arbusti (gladită, frasin, mojdrean, arţar american, artar tătărasc, corcodus, păducel, maces, sânger, sălcioara).**

**In această primăvara se vor folosi la plantare aproximativ 100 mii buc. puieţi forestieri repartizaţi pe cuprinsul a doua ocoale silvice respectiv O.S. Alexandria şi O.S. Turnu Măgurele.**

**Disponibilul puieţilor apţi de plantat, existent pentru aceasta primavară la nivelul directiei silvice este de 122 mii buc. (35 mii buc. plop euroamerican , 3 mii plop alb, 16 mii salcie, 11 mii cer, 28 mii salcam,14 mii frasin, 15 mii alte specii de arbusti) puieti forestieri ce vor fi folositi in campania de primavara.**

**Totodata se oferă contracost, puieţi cu valoare decorativă si ornamentali din specii de rasinoase :**

**- Brad (Abies alba) cu inaltimi cuprinse intre 50-100 cm, la ghiveci sau fără ghiveci -cu preturi cuprinse intre 70 – 100 lei.**

**Preturile nu contin t.v.a.**

**Puietii pot fi ridicati de la Pepiniera silvica Socetu – din cadrul O.S. Rosiorii de Vede si Pepiniera silvica Hârleasca – din cadrul O.S. Slăvesti.**

**În vederea asigurării puieţilor necesari realizării lucrărilor de regenerare programate a se efectua în campania de impăduriri din toamna 2024 şi în anul urmator 2025, în pepinierele ocoalelor silvice s-au înfiinţat în această primăvară, culturi noi pe suprafaţa totala de 610 ari, din care:**

**- 520 ari, butăşiri cu plop şi salcie, respectiv cu specia plop ea.=370 ari, plop alb=45 ari si salcie=105 ari;**

**- 50 ari, semănături în câmp, cu specia salcâm.**

**- 40 ari, semanaturi in camp, cu specia cer.**

**În acest sens au fost luate din timp următoarele măsuri:**

**-pregătirea solului in pepiniere în vederea asigurării unui pat de germinaţie de calitate;**

**-verificarea şi repararea tractoarelor, utilajelor şi instalaţiilor de irigat;**

**-recoltarea mlădiţelor de plop si salcie, confecţionarea butaşilor, in vederea executării lucrărilor de butăşiri intr-un timp cat mai scurt. In prezent, lucrările de butasiri cu plop si salcie din pepiniere, programate pentru aceasta primavara au fost finalizate integral;**

**- aprovizionarea cu seminţe din specia salcâm la nivelul necesarului pentru realizarea semănăturilor in perioada următoare.**

**Toate aceste măsuri vor conduce la asigurarea condiţiilor optime de producere a puieţilor, în cantităţile şi asortimentele necesare, cerute de compoziţiile de regenerare, conform prevederilor din amenajamentele silvice, cu promovarea speciilor forestiere caracteristice tipului natural fundamental de padure.**

**Consideram ca exista toate premisele ca lucrarile de regenerare a padurilor ce se vor desfasura pe parcursul anului 2024, sa fie realizate in timp util .**

**In campania de impaduriri au participat numerosi voluntari, elevi, tineri, in cadrul unor actiuni ecologice, participare cu rol foarte important in formarea unei constiinte forestiere a generatiei tinere.**

**La actiunile de igienizare a lizierelor din fondul forestier vor participa in special elevi, tineri, voluntari si diverse O.N.G.-uri.**

**In sprijinul ideii de constientizare a rolului, functiei si importantei sociale a padurilor, in cadrul actiunilor de ,,Luna plantarii arborilor'' la nivelul directiei silvice au fost incheiate si sunt in curs de incheiere parteneriate de colaborare cu diverse institutii, O.N.G.-uri, unitati scolare si cercuri ecologice.**

***In data de 21 martie, intreaga lume a marcat ,,Ziua internatională a pădurilor’’, zi ce comemorează valoarea si contributia pădurilor pentru omenire. Pădurile ajută la reglarea temperaturii pe glob, sunt sursa de oxigen si de substante nutritive, fiind esentiale pentru viata pe pămant. Ele ne oferă adapost, umbră in zilele insorite, aer curat si apă.***

***Se spune ca datoria fiecarui om, in viată, este de creste un copil, a ridica o casă si a sădi un pom. Sădirea pomului reprezintă o semnificatie deosebită atat prin prisma importantei procesului in sine, cat si a importantei sădirii, in sufletele tuturor, a sentimentului de dragoste si respect pentru pădure.* *O viată trebuie să fie asemeni unui pom cu rădăcini in trecut si cu ramuri căutand viitorul in care visele noastre să rodească frumos.***

**Directia Silvică Teleorman invită locuitorii judetului, autoritătile locale, scolile si alte institutii si O.N.G.-uri să i se alăture in activitătile de sezon, grupate sub genericul ,,LUNA PLANTĂRII ARBORILOR-2024’’.**

**DIRECTIA SILVICA TELEORMAN**

**13.05.2024**